el en el el en en el el el el el el el el el el en fr el en el el el el fr ca el el el el el el el el el el el el el en el es en es el es el es en el el el el el el el el el el el el el el el el el el el el el el en en fr en el
Μύκονος Ειδήσεις | Μύκονος Ενημέρωση | Νέα Μυκόνου | Xplore Mykonos News
Μαζί με John Vassilaros
Κυκλοφορούσε στο Ματογιάννι με πουέντ
Εργαζόταν στη Μύκονο ως παπαράτσο, αλλά περισσότερο, νομίζω, απολάμβανε τη ζωή και την τρέλα του νησιού, που ταίριαζε με την ιδιοσυγκρασία του. Κυκλοφορούσε στο Ματογιάννι με πουέντ (σ.σ.: παπούτσια μπαλέτου) και πήγαινε για μπάνιο στην Παράγκα και στο Super Paradise με άλογο. Στον φακό του αιχμαλώτιζε τους ξένους σταρ και τους κοσμικούς των 80s, από τον Νουρέγιεφ ως τον βιομήχανο Δημήτρη Καρέλλα, οι οποίοι περνούσαν έξω από το Νέκταρ, εκεί όπου σήμερα βρίσκεται το Aroma, ενώ για λίγο άνοιξε και το δικό του μαγαζί, το μπαρ Κούκος.
Όλοι τον γνώριζαν και τον αγαπούσαν στο νησί, ώσπου κάποια στιγμή τον χάσαμε. Εξαφανίστηκε! Από τη Μύκονο εξαφανίστηκα και εγώ, καθώς δεν με ενδιαφέρουν οι ναργιλέδες και οι νεόπλουτοι που συχνάζουν τώρα. Τότε ήμασταν 50 άτομα και διασκεδάζαμε όλοι μαζί, μια παρέα, πλούσιοι και φτωχοί. Τώρα δεν γνωρίζω κανέναν».
Η ανέμελη εποχή των sex, drugs and rock ‘n’ roll
Μετά τις σπουδές του στο πανεπιστήμιο της Καλιφόρνιας Berkeley και στο London School of Film Media & Performance (όπως ο ίδιος ο εκλιπών αναφέρει στο facebook), ο Φερνάντο προσγειώνεται στο ομορφότερο νησί του πλανήτη, την ευλογημένη Μύκονο. Ο μοναδικός άνεμος ελευθερίας και κεφιού που φυσάει στο νησί τη δεκαετία του ’70 δένει με την ενθουσιώδη προσωπικότητα, τον έξω καρδιά χαρακτήρα του και την τρέλα του. Είναι η ανέμελη εποχή των sex, drugs and rock ‘n’ roll. Φημολογείται ότι μια φίλη του Ισπανίδα τον βαπτίζει Φερνάντο, από το όνομα του Γάλλου κωμικού Φερναντέλ.
Τα πρωινά απολαμβάνει τα μπάνια του στην παραλία των γυμνιστών, φωτογραφίζοντας ξένες τουρίστριες, ως λάτρης του ωραίου φύλου, και τα βράδια τα πίνει μαζί τους στο Pierro’s και στις 9 Μούσες, φωτογραφίζοντας συγχρόνως την Αννα Βέλτσου, τον Κώστα Χαριτάκη, τον Αγγελο Δρούλια και τη Βαγγελιώ Συριανού. Αυθεντικός και αγαπησιάρης, τους δίνει σοφές συμβουλές και τους μιλάει με τις ώρες. Αν και πίστευε ότι η ζωή του θα ήταν ένα non stop party, ο Φερνάντο έζησε μια ζωή, όπως εκείνος ήθελε, χωρίς να σκέφτεται το αύριο.
«Όταν έφυγε από τη Μύκονο, έμεινε σε ένα υπέροχο διαμέρισμα με φοβερή θέα στους Αέρηδες στην Πλάκα» μας αναφέρει παλιός του φίλος, ο οποίος ξαφνικά έχασε τα ίχνη του. Φημολογείται ότι τα πάθη του τον νίκησαν, έπεσε στις καταχρήσεις και το 2019 βρέθηκε άστεγος και μόνος γράφοντας ο ίδιος στον προσωπικό του λογαριασμό στο facebook: «Και αυτόν τον χειμώνα είμαι έξω στον δρόμο… Στην Ερμού… Προσπαθώ να βρω να νοικιάσω ένα δωμάτιο. Όποιος θέλει και μπορεί ας βοηθήσει».
Ύστερα από πολύμηνη νοσηλεία σε δημόσιο νοσοκομείο της Αθήνας, στα τέλη του Μαΐου του 2022, «πέταξε» στη γειτονιά των αγγέλων, παίρνοντας μαζί του μια ολόκληρη εποχή.
Ακολουθήστε μας στα social media του XploreMykonosNews.gr
Κάντε εγγραφή και στο κανάλι μας στο YouTube
Ακολουθήστε μας και στο Νο1 lifestyle & travelling περιοδικό της Μυκόνου XploreMykonosMagazine.com
“Εμείς οι Έλληνες” από την Θεατρική Ομάδα Μυκόνου
Κυκλάδες: Η αποθέωση της απλότητας (part 1)
Κυκλάδες: Νέο ταχύπλοο στα ενδοκυκλαδικά δρομολόγια
Κοπανιστή Μυκόνου: το τυρί που θα έπρεπε να ’χει τη φήμη του ροκφόρ
Κίνδυνος… «θάνατος» στο γήπεδο μπάσκετ στην Λάκκα – Πλήρης Αδιαφορία του Δήμου (Φωτό)
Πατήστε για κοινοποίηση στο Facebook(Ανοίγει σε νέο παράθυρο)
Κλικ για κοινοποίηση στο Twitter(Ανοίγει σε νέο παράθυρο)
Πατήστε για να μοιραστείτε στο WhatsApp(Ανοίγει σε νέο παράθυρο)
Κλικ για κοινοποίηση στο LinkedIn(Ανοίγει σε νέο παράθυρο)
Κλικ για κοινοποίηση στο Pinterest(Ανοίγει σε νέο παράθυρο)
Πατήστε για να μοιραστείτε στο Telegram(Ανοίγει σε νέο παράθυρο)
Κλικ για κοινοποίηση στο Reddit(Ανοίγει σε νέο παράθυρο)
Tags: NEWS CYCLADES, NEWS GREECE, NEWS MYKONOS, TOP CELEBRITIES, XPLOREMYKONOSNEWS.GR, ΕΙΔΗΣΕΙΣ, ΕΙΔΗΣΕΙΣ ΕΛΛΑΔΑ, ΕΙΔΗΣΕΙΣ ΜΥΚΟΝΟΣ, ΕΙΔΗΣΕΙΣ ΜΥΚΟΝΟΥ, ΕΝΗΜΕΡΩΣΗ ΕΛΛΑΔΑ, ΕΝΗΜΕΡΩΣΗ ΚΥΚΛΑΔΕΣ, ΕΝΗΜΕΡΩΣΗ ΜΥΚΟΝΟΣ, ΚΥΚΛΑΔΕΣ ΕΙΔΗΣΕΙΣ, ΚΥΚΛΑΔΕΣ ΕΝΗΜΕΡΩΣΗ, ΚΥΚΛΑΔΕΣ ΝΕΑ, ΜΥΚΟΝΟΣ ΕΙΔΗΣΕΙΣ, ΜΥΚΟΝΟΣ ΕΝΗΜΕΡΩΣΗ, ΝΕΑ ΜΥΚΟΝΟΥ, ΤΑ ΝΕΑ ΤΗΣ ΜΥΚΟΝΟΥ, ΦΕΡΝΑΝΤΟ ΜΥΚΟΝΟΣ, ΦΩΤΟΓΡΑΦΟΣ